Държавен вестник, бр. 13, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  13
ПОСТАНОВЛЕНИЕ № 15
ОТ 11 ФЕВРУАРИ 2010 Г.
за изменение и допълнение на Наредбата за 
условията и реда за засаждане на нови лозя, 
презасаждане, присаждане и изкореняване на 
съществуващи лозя, приета с Постановление 
№ 178 на Министерския съвет от 2002 г. (обн., 
ДВ, бр. 80 от 2002 г.; изм. и доп., бр. 31 и 60 
от 2003 г., бр. 24 от 2004 г., бр. 65 от 2006 г. 
и бр. 3 от 2008 г.)
МИНИСТЕРСКИЯТ СЪВЕТ
П О С ТА Н О В И :
§ 1. В наименованието на наредбата накрая 
се поставя запетая и се добавя „попълването и 
управлението на Националния резерв от права 
на засаждане на винени сортове лози“.
§ 2. Член 16 се изменя така:
„Чл. 16. (1) Правото на презасаждане се уп­
ражнява по реда на чл. 85и, ал. 5 от Регламент 
(ЕО) № 491/2009 г. на Съвета от 25 май 2009 г. 
за изменение на Регламент (ЕО) № 1234/2007 г. 
за установяване на обща организация на сел­
скостопанските пазари и относно специфични 
разпоредби за някои земеделски продукти (Общ 
регламент за ООП) (ОВ, L 154 от 17.06.2009 г.).
(2) Министърът на земеделието и храните 
утвърждава указания за реда за прехвърляне 
правото на презасаждане.
(3) На територията на страната се разрешава 
засаждането, презасаждането и присаждането 
само на винени сортове лози, придружени с 
документ/етикет за съответния сорт, издаден 
от официален орган.“
§ 3. В § 4 от преходните и заключителни­
те разпоредби думите „чл. 23а“ се заменят с 
„чл. 23б, ал. 6“.
Заключителна разпоредба
§ 4. Навсякъде в наредбата думите „общин­
ската служба по земеделие и гори“ и „общин­
ските служби по земеделие и гори“ се заменят 
съответно с „общинската служба по земеделие“ 
и „общинските служби по земеделие“.
За министър-председател:
Цветан Цветанов
За главен секретар на Министерския съвет:
Галина Маринска
1228
ПОСТАНОВЛЕНИЕ № 16
ОТ 11 ФЕВРУАРИ 2010 Г.
за предоставяне на хуманитарна помощ на 
Детския фонд на Организацията на обеди­
нените нации (УНИЦЕФ) за кампанията 
„Надежда за децата на Хаити“
МИНИСТЕРСКИЯТ СЪВЕТ
П О С ТА Н О В И :
Чл. 1. Предоставя хуманитарна помощ на 
УНИЦЕФ за кампанията „Надежда за децата 
на Хаити“ в размер 250 000 лв.
Чл. 2. Средствата по чл. 1 да се предоставят 
на УНИЦЕФ – България, чрез бюджета на 
Министерството на външните работи за 2010 г. 
за сметка на предвидените в централния бю­
джет за 2010 г. средства за официална помощ 
за развитие.
Чл. 3. Министърът на финансите да извърши 
налагащите се промени по бюджета на Минис­
терството на външните работи за 2010 г. по реда 
на чл. 34, ал. 1 от Закона за устройството на 
държавния бюджет.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет. 
§ 2. Изпълнението на постановлението се 
възлага на министъра на финансите и на ми­
нистъра на външните работи.
§ 3. Постановлението влиза в сила от 
10 февруари 2010 г.
За министър-председател:
Цветан Цветанов
За главен секретар на Министерския съвет:
Галина Маринска
1229
РЕШЕНИЕ № 61
ОТ 10 ФЕВРУАРИ 2010 Г.
за ограничаване издаването на разрешения 
за проучване на подземни богатства по 
чл. 2, ал. 1, т. 5 от Закона за подземните 
богатства – строителни материали
С оглед наличието на територията на стра­
ната на 317 действащи кариери за добив на 
строителни материали, предстоящото въвеждане 
в експлоатация чрез предоставяне на концесии 
на 160 нови находища на строителни материали, 
както и проявен инвеститорски интерес към 
нови площи за проучване, изразен чрез депо­
зирани 468 нови заявления за предоставяне на 
права за проучване на строителни материали, 
и с цел предприемане на незабавни мерки за 
ограничаване натовареността на територията 
на страната с кариерни дейности и стимулира­
не рационалното използване на установените 
запаси и ресурси на съществуващите находища 
на строителни материали на основание чл. 56, 
ал. 2 във връзка с чл. 53, ал. 1 от Закона за 
подземните богатства
МИНИСТЕРСКИЯТ СЪВЕТ
Р Е Ш И :
1. Ограничава издаването на разрешения за 
проучване на строителни материали – общораз­
пространени подземни богатства по смисъла 
на чл. 2, ал. 1, т. 5 от Закона за подземните 
богатства, за срок две години от влизането в 
сила на решението.